بؤیوک بریتانیا هر گون فرق‌لی سئکتور ایشچی‌لری‌نین اعتصابینا صحنه اولور.
اؤلکه، انرژی خرج‌لری‌نین آرتماسی و تورم‌ون آرتماسی سببیندن اعتصاب دالغاسیندا‌دیر.
دمیریولو ایشچیلری و اتوبوس سوروجولری یئنی‌دن اعتصاب اعلان ائدیب‌لر. فوریه‌نین 1-ده تخمینن 100 مین دؤولت ایشچی‌سی‌نین ده اعتصاب ائدجگی آچیقلانیب.
دؤولت ایشچی‌لری امک حاق‌لاری‌نین آرتیریلماسینی، ایش شرایطی‌نین یاخشیلاشدیریلماسینی طلب ائدیرلر.
ایسپانیانین پایتاختی مادریدده ده امک حاقی‌نین آرتیریلماسی، ایش شرایطی‌نین یاخشیلاشدیریلماسی و پرسنل قبولو طلب‌لری‌نین موختار ایداره حکومتی طرفیندن یئرینه یئتیریلمه‌مه‌سی سببیله نوامبرین 21-ده باشلاتدیق‌لاری مدت‌سیز اعتصاب نوئل بایرامی مدتینده فاصیله وئرن عائله و عاجیل یاردیم حکیم‌لری بو گون‌دن اعتصاب اعلان ائدیب‌لر.
کاتالونیا، والنسیا، اکسترمادورا، اندلس، ناوار و آراگون موختار بولگه لرینین حکیم‌لری ژانویه آییندا اعتصاب ائتمک قرارینا گلدیک‌لرینی آچیقلاییب‌لار.
امریکانین نیویورک شهرینده ده پرستارلار اعتصاب ائدیبلر.
ایکی بؤیوک ساغلیق موسسه‌سینده چالیشان 7000-دن چوخ پرستار و ساغلیق چالیشانی اوولکی گون ایشلرینی بوراخیب‌لار.
اعتصابین اوچونجو گونو ایسه اعتراض آکسیاسی کئچیریلیب.
ساغلیق رسمی‌لری خسته‌خانا‌لارداکی کادر چاتیشمازلیغی‌نین حلینی و معاش لارین یاخشیلاشدیریلماسینی طلب ائدیرلر.
